stanford-oval/wikipedia huggingface dataset:
Jessica Alba
Ura > The Honest Company

Alba on yksi vuonna 2011 perustetun The Honest Companyn perustajista. Yritys myy muun muassa talous- ja vauvantarvikkeita. Vuonna 2014 yrityksen liikevaihto oli 150 miljoonaa dollaria ja sen arvo miljardi dollaria. Alba on julkaissut kosmetiikkatuotesarjan Honest Beauty sekä julkaissut kirjan The Honest Life.
Imago

Alban ulkonäkö on saanut paljon huomiota hänen uransa aikana ja hänen nimensä on esiintynyt useiden lehtien ”maailman kaunein” -listoilla. Hän on esiintynyt myös seksikkäimpien naisten listalla lehdissä kuten Men's Health, Maxim ja FHM. Vuonna 2006 Alba pääsi Playboyn ”25 seksikkäintä julkkista”-listalle.
Alba on kertonut julkisuudessa kieltäytyvänsä alastonkohtauksista.
Yksityiselämä

Alba kasvatettiin katoliseksi, mutta hän jätti kirkon teini-ikäisenä. Yksi syy tähän oli hänen saatuaan syyt niskoilleen siitä, että vanhemmat miehet yrittivät iskeä häntä: ”Nuorisopastorini sanoi sen johtuvan siitä, että käytin paljastavia vaatteita, vaikka en käyttänyt. Minusta tuntui, että jos mitenkään viehätin vastakkaista sukupuolta niin se oli oma syyni, mikä sai minut häpeämään vartaloani ja naisena olemista.”
19. toukokuuta 2008 Jessica Alba meni naimisiin elokuvatuottaja Cash Warrenin kanssa neljän vuoden seurustelun jälkeen. Heillä on vuosina 2008 ja 2011 syntyneet tyttäret ja vuonna 2017 syntynyt poika. Alba on aikaisemmin seurustellut Michael Weatherlyn kanssa, joka oli hänen vastanäyttelijänsä Dark Angelissa.
Valikoitu filmografia

Dark Angel (2000–2002)
Fantastic Four (2005)
Aiheesta muualla

Kuvia tai muita tiedostoja aiheesta Jessica Alba Wikimedia Commonsissa
Jessica Alba (julkkisarkisto) Iltalehti.
Mylly (täsmennyssivu)

Mylly voi tarkoittaa ainakin seuraavia:
mylly, laite tai laitos, jossa jotain ainesta hienonnetaan, esimerkiksi jyvistä jauhetaan jauhoja. Tämän ohella se voi tarkoittaa myös voimanlähdettä.
höyrymylly, höyrykattilassa tuotetusta paineenalaisesta höyrystä energiansa saava laite
kahvimylly, kahvinpapujen hienontamiseen tarkoitettu laite
kuulamylly (myös: pallomylly), mylly jossa jauhaminen tapahtuu kuulien avulla
tuulimylly, pyörivien siipien avulla tuulesta energiansa saava laite
vesimylly, virtaavasta vedestä energiansa saava laite
vuorovesimylly, vuorovedestä energiansa saava laite
Muita merkityksiä

mylly, lautapeli
Mylly, kaupunginosa Järvenpäässä
Mylly, kauppakeskus Raisiossa
Mylly, monikulttuurinen toimintakeskus Kotkassa
Mylly, luovien alojen keskus Kuopiossa
Liikuntamylly, monitoimihalli Itä-Helsingissä
Mylly, suomalainen skate punk -yhtye
Mylly, Töölön Ketterä -yhtyeen esikoisalbumi vuodelta 2018
Mylly, sukunimenä:
Jarkko Mylly, kilpa-ampuja ja vammaisurheilija
Jorma Mylly (s. 1948), valokuvaaja
Juhani Mylly (1942–2024), historiantutkija
Markku Mylly (s. 1951), Euroopan meriturvallisuusviraston johtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mylly”, voi hakea sivunnimihaulla, laajalla sivunnimihaulla tai tekstihaulla.
Muistojeni laulu

| Muistojeni laulu> Kappaleen tiedot |
| --- | --- |
Esittäjä(t):  Laila Halme
Tyylilaji:  Balladi
Säveltäjä(t):  Börje Sundgren
Sanoittaja(t):  Börje Sundgren
Euroviisutiedot
Vuosi:  1963
Maa:  Suomi
Kieli:  suomi
Sijoitus:  jaettu 13. sija.
Pisteet:  0 pistettä
Muuta:  Kapellimestarina George de Godzinsky
Muistojeni laulu on Laila Halmeen esittämä kappale, jolla hän edusti Suomea vuoden 1963 Eurovision laulukilpailussa Lontoossa. Kappale oli aikajärjestyksessä ensimmäinen Suomen kolmesta nolla pistettä saaneesta euroviisukappaleesta.
Alun perin Suomen karsinnoissa kappaleen olivat esittäneet Marjatta Leppänen ja Irmeli Mäkelä, mutta kansainvälisiin euroviisuihin solistiksi vaihdettiin Halme.
Mývatn

| Mývatn |
| --- | --- |

Valtiot:   Islanti
Paikkakunta:  Þingeyjarsveit (en) 
Koordinaatit:  65°36′01″N, 16°59′06″W
Laskujoki:  Laxá (d) (käännä suomeksi) 
Mittaustietoja
Pinnankorkeus:  277  m 
Pinta-ala:  37 km²
Keskisyvyys:  2,5  m 
Suurin syvyys:  4,5  m tai 2,5  m 
 fiMývatn 
Mývatn on matala, mutta 37 neliökilometrin laajuinen järvi Islannin pohjoisosassa lähellä Krafla-tulivuorta. Järvellä ja sitä ympäröivällä kosteikkoalueella elää paljon vesilintuja, varsinkin sorsia.
Järven nimi tarkoittaa islanniksi ”sääskijärveä” (mý ja vatn).
Aiheesta muualla

Kuvia tai muita tiedostoja aiheesta Mývatn Wikimedia Commonsissa
Bhumibol Adulyadej

| Bhumibol Adulyadej (Rama IX) |
| --- | --- |
 
 Thaimaan kuningas
Valtakausi:  9. kesäkuuta 1946 – 13. lokakuuta 2016
Kruunajaiset:  5. toukokuuta 1950
Edeltäjä:  Ananda Mahidol
Seuraaja:  Maha Vajiralongkorn

Syntynyt:  5. joulukuuta 1927  Cambridge, Massachusetts, Yhdysvallat
Kuollut:  13. lokakuuta 2016 (88 vuotta)  Bangkok, Thaimaa
Puoliso:  kuningatar Sirikit
Lapset:  Ubol Ratana Maha Vajiralongkorn Sirindhorn Chulabhorn
Suku:  Chakri
Isä:  Mahidol Adulyadej
Äiti:  Srinagarindra
Uskonto:  Theravada-buddhalaisuus
Nimikirjoitus:  
Bhumibol Adulyadej eli hallitsijanimeltään Rama IX, myös Rama Suuri ([pʰūː.mí.pʰōn ʔā.dūn.jā.dèːt], thaiksi ภูมิพลอดุลยเดช, 5. joulukuuta 1927 Cambridge, Yhdysvallat – 13. lokakuuta 2016 Bangkok, Thaimaa) oli Thaimaata hallitsevan Chakri-dynastian yhdeksäs kuningas.
Bhumibol on paalin kieltä ja tarkoittaa ’maan voimaa’.
Tausta ja nuoruus

Opintonsa Bhumibol suoritti Lausannen yliopistossa Sveitsissä. Vuonna 1948 hän oli Sveitsissä autokolarissa, jossa hän menetti oikean silmänsä; sen jälkeen hän käytti silmäproteesia.
Kuninkaana

Vuonna 1946 valtaistuimelle noussut Bhumibol oli viimeisinä vuosinaan maailman sen hetken monarkeista ollut pisimpään valtaistuimella. Hän peri kruunun veljeltään Ananda Mahidonilta, joka sai surmansa epäselvissä olosuhteissa. Bhumibol kruunattiin virallisesti kuninkaaksi 5. toukokuuta 1950 kuninkaallisessa palatsissa Bangkokissa.
Vuonna 1956 Bhumibol suoritti uskonnolliset velvollisuutensa ja toimi hetken aikaa buddhalaisena munkkina. Tuona aikana hänen vaimonsa, kuningatar Sirikit, toimi hänen sijaishallitsijanaan.
Kuninkaana > Vaikutusvaltainen monarkki

Vaikka Bhumibol oli perustuslaillinen, edustuksellinen monarkki, oli hän erittäin vaikutusvaltainen henkilö Thaimaan sisäpolitiikassa. Kuningas on useasti puuttunut tapahtumien kulkuun – viimeisen kerran vuonna 2006, jolloin hän antoi siunauksensa armeijan hankkeelle pääministeri Thaksin Shinawatran syrjäyttämiseksi sotilasvallankaappauksessa. Vuoden 1932 palatsivallankumouksen jälkeen seurasi sarja heikkoja kuninkaita ja sijaishallitsijoita, mutta Bhumibol pyrki ja onnistui palauttamaan kuningashuoneelle sen entistä vaikutusvaltaa ja tässä hän osoittautui taitavaksi tasapainoilijaksi armeijan ja siviilien valtapolitiikan keskiössä.
Kuninkaana > Majesteettirikoslaki

Kuningasinstituution suojaksi on laadittu ankara majesteettirikospykälä, jonka mukaan on kiellettyä arvostella kuningasta tai kuningashuoneen jäseniä. Kuninkaan kanta lain soveltamiseen oli yleensä suvaitsevampi kuin hallituksen tai armeijan edustajien, jotka ovat käyttäneet lakia opposition suitsemiseen tai kilpailijoiden hiljentämiseen.
Majesteettirikoslakia valvotaan myös Thaimaan rajojen ulkopuolella. YouTubessa oli huhtikuussa 2007 materiaalia, joka pilaili kuningas Bhumibol Adulyadejin kustannuksella. Maa esti tällöin kansalaisiltaan pääsyn sivustolle. Pääsy palautettiin vasta syyskuussa, kun YouTube suostui sensuroimaan kuningaskritiikin thaimaalaisilta käyttäjiltä.
Arvonimet

Thaimaan ulkopuolella Bhumibolia kutsuttiin yleensä hallitsijanimellä Rama IX, mutta thain kielessä häneen ei koskaan viitattu nimellä Rama, joka on peräisin hindulaisesta eepoksesta Ramayanasta. Thaiksi häneen viitattiin ilmaisulla Ratchakan Thi Kao (รัชกาลที่ 9, 'yhdeksännen kuninkaan hallituskausi'). Tavallisessa kielenkäytössä hänestä puhuttiin arvonimillä Nai Luang tai Phra Chao Yu Hua (ในหลวง tai พระเจ้าอยู่หัว, 'Majesteetti' tai 'Herramme'), ei koskaan etunimellä. Toisinaan häntä kutsuttiin arvonimellä Chao Chiwit ('Elämän Herra'). Virallisissa dokumenteissa hän oli Phrabat Somdej Phra Chao Yu Hua (พระบาทสมเด็จพระเจ้าอยู่หัว) tai Phrabat Somdej Phra Paraminthara Maha Bhumibol Adulyadej (พระบาทสมเด็จพระปรมินทรมหาภูมิพลอดุลยเดช). Allekirjoituksenaan hän käytti ภูมิพลอดุลยเดช ป.ร. (Bhumibol Adulyadej Po Ro; joka kääntyy latinaksi Bhumibol Adulyadej R[ex]).
Hänen täydellinen kuninkaallinen seremonianimensä oli พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร์ สยามินทราธิราช บรมนาถบพิตร (Phrabat Somdej Phra Paramindra Maha Bhumibol Adulyadej Mahitaladhibet Ramadhibodi Chakrinarubodindara Sayamindaradhiraj Boromanatbophit).
Terveys ja kuolema

13. lokakuuta 2007 Bhumibol joutui leikkaukseen Bangkokin Siriratin sairaalaan aivoverenkiertohäiriön vuoksi, joka haittasi oikean puolen toimintaa ja aivojen hapensaantia. Leikkaus, jossa poistettiin kuninkaan oikeassa sääressä ollut verihyytymä, kesti kahdeksan tuntia. Leikkauksen ja lääkehoidon jälkeen monarkin voinnin kerrottiin parantuneen. Viime vuosinaan Thaimaan kuninkaan terveys oli heikko. Kesäkuussa 2007 kuningas mursi kylkiluunsa kaatuessaan palatsinsa pihamaalla ja heinäkuussa 2007 hän sai selkäydinkanavan ahtauman ja selkäkivun vuoksi hoitoa. Hänellä oli myös sydänperäisiä vaivoja.
Vuonna 2016 Bhumibol joutui sairaalaan muun muassa munuais- ja keuhko-ongelmien vuoksi. Hän menehtyi Siriraj-sairaalassa 88-vuotiaana ja Thaimaahan julistettiin vuoden mittainen suruaika virkamiehille.
Kuninkaan ruumiin tuhkaus pidettiin 26. lokakuuta 2017.
Perhe ja yksityiselämä

Kuningas Bhumibol Adulyadej oli naimisissa serkkunsa, Thaimaan Ranskan-suurlähettilään tyttären Sirikit Kittiyakaran kanssa. Hallitsijapariskunta sai neljä lasta:
Prinsessa Ubol Ratana (s. 5. huhtikuuta 1951 Lausanne, Sveitsi)
Kuningas Maha Vajiralongkorn (s. 28. heinäkuuta 1952 Bangkok)
Prinsessa Sirindhorn (s. 2. huhtikuuta 1955 Bangkok)
Prinsessa Chulabhornwalailak, (s. 4. heinäkuuta 1957 Bangkok)
Kuningas Bhumibol Adulyadejin lapsenlapsi Bhumi Jensen menehtyi tsunamikatastrofissa 2004. Hän oli prinsessa Ubol Ratanan ja Peter Ladd Jensenin poika.
Kuningas oli myös radioamatööri, joka toimi myös Thaimaan radioamatöörien yhdistyksen tukijana. Hänen asematunnuksensa oli HS1A.
Galleria

Bhumibolin vaakuna kuninkaana
Bhumibolin saksofoni esillä Thaimaan kansallismuseossa
Bhumibol Adulyadej (oikealla) ja Vladimir Putin.
Kuningashuoneen julkaisema ilmoitus Bhumibolin kuolemasta
Aiheesta muualla

Wikimedia Commonsissa on kuvia tai muita tiedostoja aiheesta .
Nuoren kuninkaan tarina Bangkok Post -lehdessä.(englanniksi)
Neferhotep I

Neferhotep I:n rintakuva, Chicagossa, Oriental Institutessa.
Neferhotep I  oli Egyptin faarao  vuoden 1730 eaa. tienoilla. Hän kuului kolmanteentoista dynastiaan.
Neferhotep eli samaan aikaan Hammurabin kanssa. Neferhotep nousi valtaan veljensä Sobekhotep III:n seuraajana.
Aiheesta muualla

Kuvia tai muita tiedostoja aiheesta Neferhotep I Wikimedia Commonsissa
| 0 | 1 | 2 |
| --- | --- | --- |
| Edeltäjä: Sobekhotep III | Egyptin faarao 13. dynastia | Seuraaja: Hor (faarao) |
Johnny Depp

| Johnny Depp |
| --- | --- |
 Johnny Depp vuonna 2020.
Henkilötiedot
Koko nimi:  John Christopher Depp II
Syntynyt: 9. kesäkuuta 1963 (ikä 61) Owensboro, Kentucky, Yhdysvallat
Ammatti:  näyttelijä
Lapset:  2, mukaan lukien Lily-Rose Depp
Näyttelijä
Aktiivisena:  1984–
Merkittävät roolit:   Pirates of the Caribbean  The Lone Ranger  Liisa Ihme­maassa  Jali ja suklaa­tehdas  Saksikäsi Edward  Gilbert Grape  Sweeney Todd: Fleet Streetin paholaisparturi  Cry-Baby 
Palkinnot
  Parhaan mies­pää­osan Golden Globe  2007 Sweeney Todd: Fleet Streetin paholais­parturi  katso lisää  
 Nimikirjoitus
Aiheesta muualla
IMDb 
Elonet
AllMovie
Svensk Filmdatabas
John Christopher ”Johnny” Depp II (s. 9. kesäkuuta 1963 Owensboro, Kentucky) on yhdys­valtalainen näyttelijä, joka on työskennellyt myös ohjaajana, käsikirjoittajana, tuottajana ja muusikkona. Depp tunnetaan muun muassa elo­kuva­sarjan Pirates of the Caribbean kapteeni Jack Sparrow’na.
Varhainen elämä

Deppin isä John Christopher Depp I oli insinööri ja äiti Betty Sue Palmer tarjoilija. Vanhemmat erosivat, kun Depp oli 15-vuotias. Deppillä on myös kolme vanhempaa sisarusta, isoveli Danny sekä iso­siskot Debbie ja Christie. Perhe asui aluksi Kentuckyn osa­valtiossa, mutta päätyi muuttamaan useita kertoja, ennen kuin asettui Floridan Miramariin.
Depp lopetti koulun­käynnin teini-iässä ja toimi kitaristina The Kids -nimisessä yhtyeessä. Yhtye muutti pian Los Angelesiin tavoittelemaan levytys­sopimusta. Depp teki tuolloin monenlaisia sivu­töitä, kunnes alkoi käydä elo­kuvien koe­kuvauksissa näyttelijä Nicolas Cagen suosituksesta. Hän myi kuula­kärki­kyniä puhelimitse, mistä saaduilla tuloilla elätti paitsi itsensä myös silloisen vaimonsa.
Ura > Näyttelijänä

Ensimmäinen rooli Deppillä oli elo­kuvassa Painajainen Elm Streetillä vuonna 1984. Tämän jälkeen hän esiintyi sota­elo­kuvassa Platoon – nuoret sotilaat. Kuuluisaksi hän kuitenkin tuli vasta näyteltyään pää­osaa nuorten­sarjassa 21 Jump Street vuosina 1987–1989. 21 Jump Streetin kuvauksissa Depp tapasi avustajana eräässä jaksossa olleen, vielä silloin vielä synnyin­nimeään Brian Warner käyttäneen Marilyn Mansonin, josta tuli myöhemmin Deppin paras ystävä ja hänen tyttärensä, Lily-Rose Deppin, kummi­setä. Deppin sopimus olisi ollut pidempi, mutta hän halusi aloittaa elo­kuva­uran. [lähde? ]
Depp teki vuonna 1990 kaksi elo­kuvaa, joista toinen oli John Watersin Cry-Baby ja toinen Tim Burtonin ohjaama Saksikäsi Edward. Burton ja Depp ovat Saksi­käden jälkeen tehneet yhteis­työtä myös seitsemässä muussa elo­kuvassa.
Muita Deppin 1990-luvun elo­kuvia ovat Gilbert Grape, Ed Wood, Operaatio Donnie Brasco sekä Pelkoa ja inhoa Las Vegasissa. Depp ohjasi ja käsi­kirjoitti elo­kuvan Soturi, jossa hän näytteli itse pää­osaa Marlon Brandon kanssa.
Depp, Colin Farrell ja Jude Law palkattiin elo­kuvaan The Imaginarium of Doctor Parnassus Heath Ledgerin tilalle tämän kuoltua ennen elo­kuvan valmistumista.
Vuonna 2009 Depp oli kertojana The Doorsista kertovassa musiikki­dokumentissa When You’re Strange.
Depp on yksi Hollywoodin parhaiten palkatuista näyttelijöistä. Hän on menestynyt erilaisissa edustavaa ulko­näköä koskevissa äänestyksissä: vuonna 2009 America’s Parade -aikakaus­lehdessä Johnny Depp valittiin Halle Berryn ohella seksikkäimmäksi tähdeksi.
Loka­kuussa 2018 Disney-yhtiö ilmoitti, että Depp ei tule saamaan roolia tulevissa Pirates of the Caribbean -elo­kuvissa.
Ura > Muusikkona

Elo­kuva­uransa lisäksi Depp on toiminut muusikkona. Deppillä ja hänen ystävillään oli 1990-luvulla harrastelija­yhtye P, joka on julkaissut yhden albumin ja sittemmin jatkanut satunnaisella keikkailulla. Hän on soittanut kitaraa muun muassa Oasiksen Be Here Now -albumilla (1997) kappaleella Fade In/Out, Shane MacGowan and the Popesin The Snake-albumilla (1994) kappaleella That Woman's Got Me Drinking, Iggy Popin kappaleella Holly­wood Affair (1999) sekä Vanessa Paradis’n albumin Bliss (2000) kappaleella "Firmaman". Depp sävelsi osaksi Paradis’n albumille kappaleet Bliss ja St. Germain. Depp on soittanut kitaraa elo­kuvissaan, kuten Pienessä suklaa­puodissa kappaleella Minor Swing ja Once Upon a Time in Mexicossa itse säveltämällään kappaleella Sands' Theme. Lisäksi hän on soittanut kitaraa ja rumpuja Marilyn Mansonin vuoden 2012 albumin Born Villainin coverilla Carly Simonin kappaleesta You’re So Vain. Depp on myös esiintynyt useita kertoja Mansonin kanssa. Vuonna 2015 Depp, Alice Cooper ja Joe Perry perustivat superyhtyeen nimeltä Hollywood Vampires, joka soittaa pää­asiassa rock-covereita.
Ura > Liiketoiminta

Vuonna 2004 Depp perusti elo­kuva­tuotanto­yhtiön Infinitum Nihil yhteis­työssä Initial Entertainment Groupin kanssa.
Depp on esiintynyt H&M-vaateketjun sekä Mont Blancin mainoksissa.
Depp omisti osan The Viper Room -nimistä yö­kerhoa Los Angelesissa, mutta myi osuutensa vuonna 2004. Hän omistaa osan pariisilaisesta Man Ray -ravintolasta.
Yksityiselämä

Depp oli vuosina 1983–1985 naimisissa maskeeraaja Lori Ann Allisonin kanssa. Myöhemmin Depp seurusteli Jennifer Greyn, Sherilyn Fennin, Winona Ryderin ja Kate Mossin kanssa.
Vuodesta 1998 lähtien Depp seurusteli Vanessa Paradis'n kanssa. Parilla on kaksi lasta; Lily-Rose Depp (1999) ja John "Jack" Christopher III (2002). Depp asui perheineen Ranskassa, Plan de la Tour -nimisessä kylässä lähellä St. Tropezia. Lisäksi heillä oli koti Los Angelesissa ja yksityinen saari Karibialla. Vuoden 2012 alussa Deppin väitettiin eronneen, mutta Vanessa Paradis kielsi erohuhut. 19. kesä­kuuta 2012 Deppin edustaja kuitenkin vahvisti parin eroavan.
Yksityiselämä > Avioliitto ja oikeudenkäynti

Helmikuussa 2015 Depp meni naimisiin näyttelijä Amber Heardin kanssa. Heard jätti kuitenkin jo toukokuussa 2016 avio­ero­hakemuksen ja syytti Deppiä pahoin­pitelystä sekä haki oikeudelta tälle lähestymiskiellon. Heard myöhemmin hylkäsi syytteensä ja pari päätti avio­liittonsa seitsemän miljoonan avio­ero­sopimukseen. Depp haastoi Heardin oikeuteen kunnian­loukkauksesta vuonna 2019 väittäen syytteiden häntä vastaan olleen valheellisia sekä Heardin pahoin­pidelleen häntä fyysisesti heidän suhteensa aikana. Tammi­kuussa 2020 britti­tabloidi Daily Mail julkaisi kaksi vuosina 2015 ja 2016 nauhoitettua äänitettä, joilla Amber Heard muun muassa myöntää lyöneensä Deppiä ja heittäneensä painavia esineitä, kuten pannuja, maljakoita ja kattiloita, tätä kohti. Heard myös sanoo, ettei hän pysty lupaamaan, ettei kävisi taas Deppiin käsiksi. Toisella nauhoitteella Heard pilkkaa Deppiä siitä, että hän on pahoin­pitelyn uhri ja yllyttää häntä kertomaan sen maailmalle ja katsomaan kuinka moni uskoo häntä, koska hän on mies ja painavampi kuin Heard. Deppin asian­ajajat ovat vahvistaneet nauhoitteiden autenttisuuden. Heardin asian­ajajat eivät kieltäneet nauhoitteen autentisuutta, mutta korostavat, että vaikka Heard olisikin lyönyt Deppiä, se ei tarkoita, että hän ei voisi itse olla pahoin­pitelyn uhri. Vuotta aiemmin Heardin asian­ajajat olivat kiistäneet Deppin syytteet pahoin­pitelystä.
Oikeuden­käynnissä Depp tunnusti käyttäneensä kannabista yhdessä ala­ikäisen, silloin 13-vuotiaan, lapsensa Lily-Rosen kanssa.
Heard kirjoitti joulukuussa 2018 Washington Postiin kirjoituksen, jossa hän käsitteli lähisuhdeväkivaltaa ja kertoi itse kohtaamastaan lähisuhdeväkivallasta. Vaikka Heard ei nimennyt tekijää, sen katsottiin laajalti koskevan Deppiä. Depp nosti kirjoituksesta kunnianloukkauskanteen. Huhti-toukokuussa 2022 käytiin seitsemän viikkoa kestänyt kunnianloukkausoikeudenkäynti Fairfaxin oikeussalissa. Huomiota herättäneessä oikeudenkäynnissä Heard tuomittiin maksamaan Deppille 15 miljoonaa dollaria kunnianloukkauksesta ja vastaavasti Depp tuomittiin maksamaan Heardille kaksi miljoonaa dollaria. Oikeudenkäynti oli Deppille voitto, ja hän on kertonut saaneensä "elämänsä takaisin". Joulukuussa 2022 he pääsivät sopuratkaisuun kunnianloukkausasiassa ja sopivat että Heard maksaa Deppille miljoona dollaria. Heard maksoi kesäkuussa 2023 summan Deppin määräämille viidelle hyväntekeväisyysjärjestölle, 200 000 dollaria kullekin.
Yksityiselämä > Comanchien kunniajäsenyys

Touko­kuussa 2012 alkuperäis­kansaa edustavan järjestön (Americans for Indian Opportunity) perustaja LaDonna Harris hyväksyi Deppin ryhmäänsä saatuaan tietää, että Deppin suku­juurissa on intiaani­verta. Comanche Nationin puheen­johtajan tunnustettua Harrisin toimen­piteen Deppistä tuli comanche-heimon kunnia­jäsen. Depp on itse kertonut, että hän arvelee iso­iso­äitinsä olleen osittain intiaani, mahdollisesti cherokee tai creek.
Valikoitu filmografia

Painajainen Elm Streetillä (1984)
Private Club (1985)
Platoon – nuoret sotilaat (1986)
Cry-Baby – itkupilli (1990)
Saksikäsi Edward (1990)
Arizona Dream (1993)
Benny ja Joon (1993)
Gilbert Grape (1993)
Ed Wood (1994)
Don Juan DeMarco (1995)
Dead Man (1995)
Viime hetkellä (1995)
Operaatio Donnie Brasco (1997)
The Brave – soturi (1997)
Pelkoa ja inhoa Las Vegasissa (1998)
Yhdeksäs portti (1999)
Astronautin vaimo (1999)
Päätön ratsumies (1999)
Mies joka itki (2000)
Ennen yötä (2000)
Pieni suklaa­puoti (2000)
Blow (2001)
From Hell – viiltäjä (2001)
Pirates of the Caribbean: Mustan helmen kirous (2003)
Once Upon a Time in Mexico (2003)
Salainen ikkuna (2004)
Finding Neverland – tarinan lähteillä (2004)
Viimeinen vapaa­mielinen (2004)
Jali ja suklaa­tehdas (2005)
Pirates of the Caribbean: Kuolleen miehen kirstu (2006)
Pirates of the Caribbean: Maailman laidalla (2007)
Sweeney Todd – Fleet Streetin paholaisparturi (2007)
Public Enemies (2009)
Liisa Ihmemaassa (2010)
The Tourist (2010)
Pirates of the Caribbean: Vierailla vesillä (2011)
Rommipäiväkirja (2011)
Dark Shadows (2012)
The Lone Ranger (2013)
Transcendence (2014)
Into the Woods (2014)
Mortdecai (2015)
Black Mass (2015)
Liisan seikkailut peili­maailmassa (2016)
Ihme­otukset ja niiden olin­paikat (2016)
Pirates of the Caribbean: Salazar’s Revenge (2017)
Idän pika­junan arvoitus (2017)
Näkemiin professori (2018)
Ihmeotukset: Grindelwaldin rikokset (2018)
City of Lies (2018)
Waiting for the Barbarians (2019)
Minamata (2020)
Palkinnot ja ehdokkuudet

Soturi pääsi kilpailemaan Cannesin elo­kuva­juhlille, mutta vastaan­otto ei ollut erityinen. Vuonna 1999 Depp sai ranskalaisen César-elo­kuva­palkinnon urastaan sekä vuonna 2000 oman tähden Hollywoodin Walk of Famelle.
Ensimmäisen Oscar-palkintoehdokkuutensa Depp sai vuoden 2003 elokuvasta Pirates of the Caribbean: Mustan helmen kirous. Hän sai ehdokkuuden seuraavana vuonna elo­kuvasta Finding Neverland – tarinan lähteillä. 2007 vuonna Johnny oli kolmannen kerran ehdolla Oscariin mies­pää­osan roolista Sweeney Todd: Fleet Streetin paholaisparturi, mutta jäi vaille palkintoa. Hän kuitenkin sai ensimmäistä kertaa urallaan Golden Globen oltuaan aiemmin ehdokkaana yhteensä seitsemän kertaa.
Johnny Deppin mukaan nimettiin vuonna 2013 hummereille ja skorpioneille sukua oleva muinainen laji Kooteninchela deppi.
Kirjallisuutta

Robb, Brian J.: Johnny Depp – Kapinallinen.  Minerva Kustannus, 2007.
Salisbury, Mark & Burton, Tim: Burton on Burton.  (Depp, Johnny esipuhe)  Like, 2000.  (englanniksi)
George-Warren, Holly (toim.): The Rolling Stone Book of the Beats: The Beat Generation and American Culture.  (Depp, Johnny (luku Kerouac, Ginsberg, the Beats and Other Bastards Who Ruined My Life)  Hyperion, 1999.  (englanniksi)
Aiheesta muualla

Kuvia tai muita tiedostoja aiheesta Johnny Depp Wikimedia Commonsissa
Nearktinen alue

Nearktinen alue
Nearktinen alue on eläinmaantieteellinen alue tai osa-alue, johon kuuluvat Grönlanti ja Pohjois-Amerikka Meksikosta pohjoiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Fauna of Nearctic Region IASZoology.com. Viitattu 3.6.2018.
Pohjala, Maria: Järjestö laski: Koko maailmassa yli 60 000 puulajia, vakavasti uhanalaisia 300 – uusia kasvilajeja löydetään 2 000 vuosittain Maaseudun Tulevaisuus.  6.4.2017. Viitattu 3.6.2018.
Nahkapäätös

Nahkapäätös on arkikielinen ilmaus, jolla tarkoitetaan esimerkiksi tuomioistuimen päätöstä, jolla kanne tai syyte hylätään. Yleensä se vesittää asian. Tekniikka ja Talous -lehden otsikossa sitä käytetään kuvaamaan oikeusjutun tulosta, jossa osapuolet joutuivat maksamaan toisilleen korvausta jokseenkin saman verran: "Länsimetron ja Destian oikeusjutussa nahkapäätös – miljoonat vaihtavat omistajaa päikseen."